# Uradni list C 62A/20.

| | ISSN 1977-1045 |
| --- | --- |
| Uradni list
  Evropske unije | C 62A |
| | |
| Slovenska izdaja | Informacije in objave | Letnik 6620. februar 2023 |

ISSN 1977-1045

Uradni list

Evropske unije

C 62A

Slovenska izdaja

Informacije in objave

Letnik 6620. februar 2023

---

| Vsebina | Stran |
| --- | --- |
| | V   Objave |
| | UPRAVNI POSTOPKI |
| | Evropska centralna banka |
| 2023/C 62 A/01 | Javni natečaj za izbor članov Odbora za tržno infrastrukturo izven centralnih bank in oblikovanje rezervnega seznama (Sklic: PRO-008792) | 1 |

Vsebina

Stran

V   Objave

UPRAVNI POSTOPKI

Evropska centralna banka

2023/C 62 A/01

Javni natečaj za izbor članov Odbora za tržno infrastrukturo izven centralnih bank in oblikovanje rezervnega seznama (Sklic: PRO-008792)

(Sklic: PRO-008792)

1

---

| SL | |
| --- | --- |

SL

---

V Objave

UPRAVNI POSTOPKI

Evropska centralna banka

| 20.2.2023 | SL | Uradni list Evropske unije | CA 62/1 |
| --- | --- | --- | --- |

20.2.2023

SL

Uradni list Evropske unije

CA 62/1

---

Javni natečaj za izbor članov Odbora za tržno infrastrukturo izven centralnih bank in oblikovanje rezervnega seznama

(Sklic: PRO-008792)

(2023/C 62 A/01)

Evropska centralna banka (ECB) s tem razpisom javnega natečaja začenja postopek za izbiro in imenovanje dveh članov Odbora za tržno infrastrukturo (Market Infrastructure Board – MIB) izven centralnih bank ter oblikovanje rezervnega seznama.

1.   Opis

Eurosistem v skladu s Pogodbo o delovanju Evropske unije ter Statutom Evropskega sistema centralnih bank in Evropske centralne banke ponuja tržne infrastrukture, platforme, aplikacije in povezane storitve na področjih denarne poravnave, poravnave vrednostnih papirjev in upravljanja zavarovanja, ki obsegajo storitve TARGET, ki vključujejo storitve T2, T2S in TIPS, ter v prihodnosti Eurosistemov sistem za upravljanje zavarovanja.

Svet Evropske centralne banke je 16. marca 2016 odobril ustanovitev Odbora za tržno infrastrukturo. Odbor za tržno infrastrukturo je organ upravljanja, ki je odgovoren za naloge tehničnega in operativnega upravljanja na področju tržne infrastrukture in platform. Svet ECB 25. januarja 2019 sprejel Sklep Evropske centralne banke (EU) 2019/166 (ECB/2019/3) (1) (v nadaljnjem besedilu: sklep).

V sestavi Odbora za tržno infrastrukturo sta med drugim dva člana izven centralnih bank (brez glasovalne pravice), eden z izkušnjami v vlogi visokega uslužbenca v panogi plačil in eden z izkušnjami v vlogi visokega uslužbenca v panogi vrednostnih papirjev (oddelek 2 poglavja 1 Priloge II k sklepu).

Mandat Odbora za tržno infrastrukturo, vključno s cilji, odgovornostmi in nalogami, je določen v Prilogi I k sklepu.

ECB ta razpis javnega natečaja organizira za izbor dveh novih članov Odbora za tržno infrastrukturo izven centralnih bank in oblikovanje rezervnega seznama, ki se lahko uporabi za nadomestitev članov Odbora za tržno infrastrukturo izven centralnih bank.

2.   Kraj izvajanja del

Storitve se opravljajo na daljavo in v prostorih ECB v Frankfurtu na Majni v Nemčiji ter lahko vključujejo potovanja na druge lokacije v EU.

3.   Vrsta postopka: javni natečaj

ECB vabi k oddaji prijav z namenom, da se dva kandidata izbereta in imenujeta za člana Odbora za tržno infrastrukturo izven centralnih bank ter oblikuje rezervni seznam za nadomestitev tovrstnih članov. Izbor temelji izključno na kakovosti prejetih prijav.

Postopek urejata Priloga IV k sklepu, ki določa postopke in zahteve za izbiro, imenovanje in nadomestitev članov Odbora za tržno infrastrukturo izven centralnih bank, ter Sklep Evropske centralne banke (EU) 2016/245 (ECB/2016/2) (2).

4.   Celotna dokumentacija

Celotna dokumentacija (v angleščini), ki določa (a) vlogo Odbora za tržno infrastrukturo, (b) vlogo in naloge članov Odbora za tržno infrastrukturo izven centralnih bank, (c) merila za izbor, (d) ustrezne finančne vidike in (e) postopek prijave, vključno z rokom za prejem prijav (35 dni od objave tega obvestila v Uradnem listu Evropske unije), je za prenos na voljo na spletišču ECB na naslovu https://www.ecb.europa.eu/ecb/jobsproc/tenders/html/index.en.html.

5.   Dodatne informacije

Kandidati se lahko z morebitnimi vprašanji v zvezi s tem postopkom obrnejo na naslov:

| gospod Francois-Guillaume Bertrand |
| --- |
| European Central Bank |
| Directorate General Market Infrastructure and Payments |
| Sonnemannstrasse 22 |
| 60314 Frankfurt na Majni |
| NEMČIJA |
| Tel. +49 69 13448475 |

gospod Francois-Guillaume Bertrand

European Central Bank

Directorate General Market Infrastructure and Payments

Sonnemannstrasse 22

60314 Frankfurt na Majni

NEMČIJA

Tel. +49 69 13448475

Vprašanja se predložijo po elektronski pošti na naslov mip-procurement@ecb.europa.eu. ECB ne prevzema odgovornosti v zvezi z vprašanji, ki se ne predložijo na opisani način.

---

(1)  Sklep Evropske centralne banke (EU) 2019/166 z dne 25. januarja 2019 o Odboru za tržno infrastrukturo in razveljavitvi Sklepa ECB/2012/6 o ustanovitvi Odbora TARGET2-Securities (ECB/2019/3) (UL L 32, 4.2.2019, str. 14).

(2)  Sklep Evropske centralne banke (EU) 2016/245 z dne 9. februarja 2016 o določitvi pravil za oddajo naročil (ECB/2016/2) (UL L 45, 20.2.2016, str. 15), kakor je bil spremenjen s Sklepom Evropske centralne banke (EU) 2016/956 z dne 7. junija 2016 o spremembi Sklepa (EU) 2016/245 (ECB/2016/2) o določitvi pravil za oddajo naročil (ECB/2016/17) (UL L 159, 16.6.2016, str. 21) in Sklepom Evropske centralne banke (EU) 2020/380 z dne 18. februarja 2020 o spremembi Sklepa (EU) 2016/245 o določitvi pravil za oddajo naročil (ECB/2020/10) (UL L 69, 6.3.2020, str. 41).

---